झूलेलाल मंदिर में सुनाई गई अमर कथा
कुरुक्षेत्र | गोशालाबाजार स्थित श्री झूलेलाल मंदिर में शुक्रवार को साप्ताहिक झूलेलाल अमर कथा सुनाई गई। व्यवस्थापक रामलाल ठाकुर ने कहा कि उडेरोलाल साईं ने अपने माता-पिता से कहा कि जिस मकसद के कारण मैंने मनुष्य के रूप में अवतार लिया है, वह अब पूरा हो गया है। लोगों को जल और ज्योत की उपासना का भेद अब समझ में गया है। अब मैं घर छोड़कर अपना बचा हुआ कार्य पूरा करने जा रहा हूं। यह सुनकर उनके माता-पिता बहुत चिंतित हुए। माता-पिता को दुखी देखकर लालसाईं ने कहा कि इस दुनिया में माता, पिता पुत्र कोई किसी का सगा नहीं है। सभी प्रारब्ध के अनुसार योगवश आकर एक-दूसरे से मिलते हैं और समय आने पर फिर अलग हो जाते हैं। मैं कहीं दूर नहीं जा रहा, हमेशा आपके साथ जल और ज्योत के रूप में रहूंगा। कथा के पश्चात महिला श्रद्धालुओं द्वारा कीर्तन किया गया। झूलेलाल आरती में तारादत्त पांडे, पुजारी ललित शर्मा, महेंद्र ठाकुर, सुरेश कुमार, सुधीर चुघ, वेद भाटिया, प्रांशु मुटरेजा, डॉ. सुशील खन्ना, रवि, सन्नी, शंकरलाल, राजू, वीरभान, राजेंद्र अग्रवाल, आकाश ठाकुर, शशि वर्मा, मंजू पांडे, सरला सहगल, भारती, आशा, शीला, कमलेश, अमृत देवी, अनीता कपूर, इंदु, सुमन, नेहा ने भाग लिया।
hin_Deva hin_Deva